Diari Oficial de la Generalitat Valenciana


Sumari del DOGV 5423, del 08-01-2007 (2006/14750)

Informació pública de l'aprovació del programa d'actuació integrada corresponent al sector R-2 de sòl urbanitzable residencial de Loriguilla.
---------------------------------------------------------------------------------------------------------------------------------------------

### Dades del document

Número de DOGV
:   5423

Data del DOGV
:   08-01-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2006/14341


Data del document
:   05-07-2006

Organisme emissor
:   Ajuntament de Loriguilla

Tipus de document
:   Informació Pública

Descriptors 

:   * Loriguilla
    * administració local
    * pla d'urbanisme

El Ple de l'Ajuntament, en la sessió de 16 de novembre de 2004,  
ha adoptat, entre altres, l'acord següent:  
«Segon: aprovació, si pertoca, del programa d'actuació integrada  
corresponent al sector R-2 de sòl urbanitzable residencial de  
Loriguilla.  
Examinats els antecedents que figuren en l'expedient on s'inclou  
l'informe tecnicojurídic corresponent, així com l'escrit del representant  
de l'Agrupació d'Interés Urbanístic constituïda en el sector 2, amb  
número de registre 342 i registre d'entrada a l'Ajuntament 1.524 de  
21 d'octubre de 2004, pel qual sol·licita a l'Ajuntament que adopte un  
acord que rebutge de forma raonada les proposicions juridicoeconòmiques  
presentades per a desenvolupar l'actuació per gestió indirecta, i  
se n'acorde la gestió directa municipal.  
El Ple de l'Ajuntament, per unanimitat dels assistents, quòrum  
que supera el de la majoria absoluta del nombre legal de membres que  
integren la corporació, acorda:  
Primer: aprovar el programa d'actuació integrada corresponent al  
sector número 2 de sòl urbanitzable residencial del Pla General d'Ordenació  
Urbana de Loriguilla, d'acord amb la documentació corresponent  
a l'alternativa tècnica i pla parcial redactat per l'arquitecte municipal  
Salvador Sanjuán Capella, i exposat al públic segons l'acord plenari  
de 29 de juliol de 2004.  
Segon: rebutjar totes les proposicions juridicoeconòmiques presentades  
en el procediment per a executar l'actuació per considerar que  
cap d'elles hi ofereix una base adequada, pels motius i fonaments que  
es desprenen de l'informe tecnicojurídic que val de base per a l'adopció  
del present acord, i que figura en l'expedient.  
Tercer: aprovar la gestió directa municipal de l'actuació integrada  
corresponent a l'esmentat sector 2 de sòl urbanitzable residencial  
del Pla General d'Ordenació Urbana de Loriguilla, per l'Ajuntament  
de Loriguilla, mitjançant la seua administració general i/o empresa o  
organisme que en depén.  
Quart: assumir els compromisos establits per la legislació urbanística  
per a esta modalitat de gestió que s'indiquen en l'informe tecnicojurídic  
que val de base a este acord (apartat VII).  
Cinqué: facultar l'alcalde president per a realitzar totes les actuacions  
i per a la firma de tots els documents que calguen per al compliment  
fidel del que s'ha acordat.»  
Contra l'acord esmentat, que posa fi a la via administrativa,  
es podrà interposar bé amb caràcter potestatiu un recurs de reposició  
davant de l'òrgan que ha dictat esta resolució en el termini d'un  
mes, comptador des de l'endemà de la seua notificació, o bé un recurs  
davant de l'òrgan jurisdiccional competent contenciós administratiu  
del Tribunal Superior de Justícia de la Comunitat Valenciana en el termini  
de dos mesos, comptadors des de l'endemà de la seua notificació.  
Tot això de conformitat amb el que disposen els articles 8 i següents  
de la Llei 29/1998, de 13 de juliol, Reguladora de la Jurisdicció Contenciosa  
Administrativa, i Llei 4/1999, de 13 de gener, que modifica la  
Llei de Règim Jurídic de les Administracions Públiques i del Procediment  
Administratiu Comú, i la resta de normativa aplicable en matèria  
d'impugnació dels actes i resolucions de les entitats locals.  
Se li informa, així mateix, que l'assisteix el dret d'interposar un  
recurs en ulterior via contenciosa, tant contra el programa com contra  
els actes que se'n deriven, per no ser el programa conforme a dret.  
Tot això, sense perjudici que puga exercir qualsevol recurs o acció  
que estime oportú.  
Loriguilla, 5 de juliol de 2006.- L'alcalde: José Javier Cervera  
Soria.